Diari Oficial de la Generalitat Valenciana


Sumari del DOGV 3901, del 20-12-2000 (2000/10375)

ORDRE de 13 de desembre de 2000, de la Conselleria d'Agricultura, Pesca I Alimentació, per la qual es modifiquen alguns aspectes de les ajudes per millorar les condicions de producció i comercialització de mel a la Comunitat Valenciana per a l'any 2001, establides per mitjà de l'Ordre de 23 de desembre de 1998, de la Conselleria d'Agricultura, Pesca i Alimentació.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3901

Data del DOGV
:   20-12-2000

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2000/10721


Data del document
:   13-12-2000

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * mel
    * ajuda pública
    * apicultura
    * ajuda a l'agricultura
    * suport econòmic

ORDRE de 13 de desembre de 2000, de la Conselleria d'Agricultura, Pesca I Alimentació, per la qual es modifiquen alguns aspectes de les ajudes per millorar les condicions de producció i comercialització de mel a la Comunitat Valenciana per a l'any 2001, establides per mitjà de l'Ordre de 23 de desembre de 1998, de la Conselleria d'Agricultura, Pesca i Alimentació. [2000/10275]
  
La Conselleria d'Agricultura, Pesca i Alimentació, en col·laboració amb el sector, ha elaborat un nou programa d'actuacions adreçades a millorar l'apicultura de la Comunitat Valenciana durant l'any 2001, d'acord amb les bases del Reglament CE núm. 1.221/97, del Consell, de 25 de juny de 1997, pel qual s'estableixen les normes generals d'aplicació de les mesures destinades a millorar la producció i comercialització de la mel. Aquest programa ha estat integrat en el programa nacional presentat davant la Comissió de la Unió Europea.
  
El caràcter transhumant que té l'apicultura a la Comunitat Valenciana obliga els apicultors a realitzar la seua activitat lluny del territori de la Comunitat al llarg de períodes clau de la tramitació dels seus expedients d'ajudes.
  
La Conselleria d'Agricultura, Pesca i Alimentació entén que l'avançament del període de sol·licitud contribuirà a pal·liar aquesta situació.
  
Així mateix, s'ha considerat convenient limitar la subvenció a les despeses en la sobrealimentació dels eixams.
  
Per tot això, a proposta del director general d'Innovació Agrària i Ramaderia,
  
ORDENE
  
Article únic
  
Es modifiquen els articles que s'esmenten a continuació de l'Ordre de 23 de desembre de 1998, de la Conselleria d'Agricultura, Pesca i Alimentació, per la qual s'estableixen ajudes per millorar les condicions de producció i comercialització de mel a la Comunitat Valenciana, la redacció dels quals se substitueix per la següent:
  
- Article 4, segon paràgraf:
  
«El termini de presentació de les sol·licituds d'ajuda per a la campanya de l'any 2001 començarà l'endemà de la publicació d'aquesta ordre i acabarà el 27 de gener de l'any 2001.»
  
- Article 7, tercer punt del segon paràgraf:
  
«La subvenció a les despeses en el tractament de la varroasi amb mètodes biològics i a la sobrealimentació dels eixams no superarà les 150 pessetes per a cada un d'ells per rusc considerat en el paràgraf anterior.»
  
DISPOSICIONS FINALS
  
Primera
  
Es faculta la Direcció General d'Innovació Agrària i Ramaderia perquè dicte les disposicions necessàries per a l'aplicació d'aquesta ordre.
  
Segona
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
València, 13 de desembre de 2000
  
La consellera d'Agricultura, Pesca i Alimentació